3. การประกอบธุรกิจของแต่ละสายผลิตภัณฑ์

เมื่อพิจารณาสัดส่วนของรายได้ของบริษัทและบริษัทย่อยแล้วจะพบว่ารายได้ประมาณร้อยละ 94
ของรายได้รวม มาจากธุรกิจเฟอร์นิเจอร์ และธุรกิจวัสดุหีบห่อ
ดังนั้นจึงแยกอธิบายลักษณะการประกอบธุรกิจของทั้ง 2 ประเภท ดังต่อไปนี้

ธุรกิจเฟอร์นิเจอร์

3.1 ลักษณะของผลิตภัณฑ์

  ผลิตภัณฑ์หลักภายใต้การดำเนินธุรกิจของบริษัท แบ่งออกเป็น 4 กลุ่ม ดังนี้

ผลิตภัณฑ์เฟอร์นิเจอร์สำนักงาน

- ภายใต้เครื่องหมายการค้า “MOFLEX” ประกอบด้วยโต๊ะทำงาน ชั้นวางของ ตู้เอกสาร
เก้าอี้ทำงาน ฉากกั้นแบ่งสัดส่วนเนื้อที่สำนักงาน โต๊ะประชุม โต๊ะรับแขก
และชุดเก้าอี้โซฟารับแขกในสำนักงาน กลุ่มลูกค้า Moflex ส่วนหนึ่งเป็น สถาปนิก
ผู้รับเหมาโครงการ ผู้ออกแบบตกแต่ง และเจ้าของโครงการ
ซึ่งมีบทบาทในการแนะนำและทำให้เกิดยอดการสั่งซื้อแต่ละครั้งค่อนข้างมากถึงปานกลางและมีตลอดทั้งปี
โดยอาจจะมีมากในช่วงต้นปีและปลายปี
กลุ่มราชการก็เป็นกลุ่มลูกค้าใหญ่อีกกลุ่มหนึ่งซึ่งมีงบประมาณในการจัดซื้อครุภัณฑ์จำนวนมาก
อีกส่วนหนึ่งเป็นผู้ใช้สินค้าเอง
หรือเจ้าของธุรกิจในระดับกลางถึงเล็กซึ่งต้องการสินค้ามีคุณภาพและการบริการที่ดี
ซึ่งมียอดการสั่งซื้อ สินค้าจำนวนไม่มาก
โดยซื้อจากโชว์รูมของบริษัทโดยตรงโดยมีการสั่งซื้อทั้งปีแต่มีมากในช่วงต้นปีและปลายปี เช่นกัน

- ผลิตภัณฑ์เฟอร์นิเจอร์สำนักงานทันสมัย SOHO Brand
ใหม่เพื่อขยายฐานธุรกิจเฟอร์นิเจอร์สำนักงานตอบรับกระแสการทำงานรุ่นใหม่ด้วยดีไซน์สีสันสดใส
โดยมีกลุ่มเป้าหมายลูกค้าที่เป็นนักธุรกิจรุ่นใหม่ที่ชอบการเปลี่ยนแปลง และใช้บ้านเป็นสำนักงาน

 ผลิตภัณฑ์เฟอร์นิเจอร์ภายในบ้าน 

- ภายใต้เครื่องหมายการค้า “KLASSE” ประกอบด้วย ชุดเตียงนอน ตู้เสื้อผ้า โต๊ะเครื่องแป้ง
ตู้โชว์ ไซด์บอร์ด ตลอดจนชุดโซฟารับแขก เก้าอี้พักผ่อนแบบต่างๆ
และชุดโต๊ะรับประทานอาหารพร้อมเก้าอี้

-   ผลิตภัณฑ์เฟอร์นิเจอร์บ้าน “Life” เฟอร์นิเจอร์ Brand ใหม่ ที่สะท้อนบุคลิกของผู้ใช้
    เพื่อตอบสนองชีวิตคนรุ่นใหม่ซึ่งมีไลฟ์สไตล์ของตัวเอง ด้วยภาพลักษณ์ด้านดีไซน์ที่โดดเด่น
    มีสไตล์ทันสมัย ในตลาดระดับซีถึงบีบวก

- “MODERNFORM KITCHEN” ผลิตภัณฑ์เฟอร์นิเจอร์ชุดครัวทันสมัย
ซึ่งเป็นครัวระบบสำเร็จรูปสามารถนำมาประกอบเข้ากับห้องครัวของลูกค้าตามขนาดพื้นที่
และการออกแบบต่างๆ กัน

กลุ่มลูกค้า Klasse และ Kitchen ส่วนใหญ่เป็นกลุ่มลูกค้าที่เป็นผู้ใช้สินค้าเอง ได้แก่
เจ้าของบ้านเดี่ยว ทาวน์เฮ้าส์ หรือคอนโดมิเนียม
และเป็นลักษณะของบ้านใหม่เป็นส่วนมากและมีรายได้ในระดับปานกลางถึงสูง
จะมีช่วงการสั่งซื้อตามรายได้ของลูกค้า เช่น ช่วงต้นเดือน ช่วงรับ Bonus
และยังกระจายอยู่ทั้งปีด้วย ลูกค้าอีกส่วนหนึ่งนั้นจะเป็น Designer สถาปนิก ผู้รับเหมาก่อสร้าง
หรือเจ้าของโครงการบ้านจัดสรร Service Apartment คอนโดมิเนียม
โดยมียอดสั่งซื้อสินค้าเป็นจำนวนสูงในแต่ละครั้ง โดยเฉพาะเฟอร์นิเจอร์ครัวในปี 2547
มียอดการจำหน่ายเพื่อติดตั้งในโครงการบ้านจัดสรรเพิ่มขึ้นในอัตราสูงสุดในปีนี้

วัสดุอุปกรณ์นำเข้าจากต่างประเทศ

บริษัท โมเดอร์นฟอร์มกรุ๊ป จำกัด (มหาชน) เป็นผู้นำเข้าวัสดุอุปกรณ์จากประเทศเยอรมัน
เดนมาร์ค อิตาลี อเมริกา เกาหลี และจีน
ซึ่งนำมาใช้ทั้งในการผลิตเฟอร์นิเจอร์ของบริษัทเองและสำหรับจัดจำหน่ายภายในประเทศ ได้แก่
มือจับ กุญแจตู้โต๊ะ รางลิ้นชักและบานพับ วัสดุปิดผิว คิ้วตกแต่ง เทปปะขอบ
ตลอดจนอ่างซิ้งค์และก๊อกน้ำในห้องครัวและหินสังเคราะห์
ซึ่งสินค้านำเข้าส่วนใหญ่บริษัทเป็นผู้แทนจำหน่ายแต่ผู้เดียวในประเทศไทยมาเป็นเวลาหลายปี

 ผลิตภัณฑ์พรมแผ่นปูพื้นสำนักงาน 

ในปี 2537 ได้จัดตั้งบริษัท อินเตอร์เฟส โมเดอร์นฟอร์ม จำกัด โดยเป็นบริษัทร่วมทุนกับ อินเตอร์
เฟซ อิ้งค์ สหรัฐอเมริกา เพื่อผลิตพรมแผ่นปูพื้นเองภายในประเทศและบริษัท โมเดอร์นฟอร์มกรุ๊ป
จำกัด (มหาชน) จะเป็นผู้จัดจำหน่ายภายในประเทศ ในขณะที่บริษัท อินเตอร์เฟส โมเดอร์นฟอร์ม
จำกัด จะเป็นผู้จัดจำหน่ายในต่างประเทศ

3.2 การตลาดและภาวะการแข่งขัน

3.2.1 ภาวะการแข่งขัน จากภาวะการเติบโตทางเศรษฐกิจโดยรวม ส่งผลให้ธุรกิจอสังหาริมทรัพย์
เติบโตขึ้นอย่างต่อเนื่องในช่วง 3-4 ปีที่ผ่านมา โดยในปี 2547 เติบโตไม่น้อยกว่าร้อยละ 30
ทำให้ตลาดเฟอร์นิเจอร์เติบโตไปพร้อมๆ กัน
ผู้ประกอบการต้องประสบกับภาวะการแข่งขันที่รุนแรงขึ้นในตลาดเฟอร์นิเจอร์ทั้ง 3 ระดับ
ได้แก่ระดับบน เป็นกลุ่มสินค้านำเข้าหรือกึ่งนำเข้า ซึ่งแข่งขันในรูปแบบและคุณภาพ ระดับกลาง
เป็นกลุ่มสินค้าผลิตภายในประเทศ (Local Brand) โดยใช้วัตถุดิบ
และอุปกรณ์ผสมระหว่างในประเทศและต่างประเทศ และระดับล่าง เป็นกลุ่มตลาดต่างจังหวัด
ขายส่ง ซึ่งไม่เน้น Brand
อีกทั้งการแข่งขันจากการนำเข้าเฟอร์นิเจอร์จากต่างประเทศทั้งจากยุโรปและจีนที่เพิ่มมากขึ้น
ผู้ประกอบการต่างต้องใช้กลยุทธ์การตลาดในด้านต่างๆ
เพื่อเป็นเครื่องมือในการสร้างความเป็นผู้นำในตลาด อีกทั้งยังมีคู่แข่งใหม่ๆ เกิดขึ้นตลอดเวลา

สำหรับสินค้าโมเดอร์นฟอร์มจัดเป็นสินค้าในระดับกลางถึงบน มีทั้งที่ผลิตภายในประเทศ
ภายใต้เครื่องหมายการค้าของบริษัทเอง
โดยเน้นทั้งคุณภาพและรูปแบบและสินค้าที่ผลิตภายใต้ลิขสิทธิ์ทั้งของประเทศสหรัฐอเมริกา
และเยอรมัน ตลอดจนสินค้าที่นำเข้าจากต่างประเทศ โดยมีส่วนแบ่งการตลาด
สำหรับเฟอร์นิเจอร์สำนักงาน Moflex อยู่ที่ร้อยละ 30 ซึ่งคู่แข่งได้แก่ Rockworth, Logica,
Pratika, UB, Acmen เฟอร์นิเจอร์ชุดครัว มีส่วนแบ่งการตลาดอยู่ที่ร้อยละ 30 โดยมีคู่แข่ง SB,
Index, Starmark, Electrolux, Boffi, Benqva ส่วนเฟอร์นิเจอร์บ้าน
มีส่วนแบ่งการตลาดเพียงร้อยละ 5 โดยมีคู่แข่ง SB, Index, Trend Design, Mobilia
และเมื่อพิจารณาอัตราการขยายตัวของภาคอสังหาริมทรัพย์ โดยเฉพาะตลาดอาคารสำนักงาน
ซึ่งมีส่วนสัมพันธ์กับตลาดเฟอร์นิเจอร์สำนักงาน และเป็นสัดส่วนรายได้ของบริษัทค่อนข้างสูง

สำหรับเฟอร์นิเจอร์ชุดครัว ซึ่งมีอัตราการขยายตัวตามธุรกิจที่อยู่อาศัยนั้น
จากข้อมูลซึ่งสำรวจโดยสำนักงานเขตกรุงเทพมหานคร เทศบาล และสำนักงานจังหวัดในปริมณฑล
ได้แสดงว่าจำนวนที่อยู่อาศัย จดทะเบียนในเขตกรุงเทพมหานครและปริมณฑล
มีอัตราการขยายตัวเพิ่มขึ้นอย่างต่อเนื่อง โดยตั้งแต่ปี 2545-2547 มีที่อยู่อาศัยจดทะเบียนจำนวน
34,035 หน่วย, 41,000 หน่วย และ 47,000 หน่วย ตามลำดับ
นอกจากนั้นเมื่อพิจารณาข้อมูลที่อยู่อาศัยที่เปิดขายในราคาสูงกว่า 3 ล้านบาท
จัดทำโดยการเคหะแห่งชาติ ได้แสดงให้เห็นว่า ในเดือน

มกราคม-กันยายนของปี 2546 จำนวนที่อยู่อาศัยที่ขายในระดับราคาดังกล่าวมีจำนวนสูงถึง 7,147
หน่วย ซึ่งมากกว่ายอดเปิดขายในงวดเดียวกันของปี 2545 จำนวน 5,555 หน่วย
หรือเพิ่มขึ้นถึงร้อยละ 46 ดังนั้นจากสถิติข้อมูลดังกล่าว
จึงเป็นข้อบ่งชี้ถึงแนวโน้มการเติบโตของเฟอร์นิเจอร์ชุดครัว โดยเน้นตลาดระดับกลางถึงบน
จึงคาดว่าจะเพิ่มขึ้นเช่นกัน

สำหรับนโยบาย FTA (Free Trade Area) ที่รัฐบาลกำลังดำเนินการอยู่ในปัจจุบันนั้น
โดยทำกับประเทศจีน อินเดีย และออสเตรเลียนั้น
จะไม่ส่งผลกระทบต่อการนำเข้าวัสดุอุปกรณ์เฟอร์นิเจอร์ (Fitting) ของบริษัท
เนื่องจากส่วนใหญ่นำเข้าจากประเทศอิตาลี เยอรมัน และอเมริกา
ส่วนการนำเข้าเฟอร์นิเจอร์สำเร็จรูป รัฐบาลก็ยังไม่มีนโยบายในการลดภาษีประเภทนี้ในปัจจุบัน
หรือหากจะมีการลดภาษีนำเข้าจากประเทศจีน หรืออินเดียก็ไม่ส่งผลกระทบต่อบริษัท
เนื่องจากสินค้าของบริษัทเป็นสินค้าระดับกลางถึงระดับบน ซึ่งเป็นการนำเข้าจากอิตาลี และอเมริกา

ในปี 2547 บริษัทเน้นการใช้กลยุทธ์การตลาดทั้งด้านราคา การส่งเสริมการขาย ด้านผลิตภัณฑ์
และช่องทางจัดจำหน่าย เพื่อให้บรรลุเป้าหมาย ดังนี้: -

- กลยุทธ์ด้านราคา

โดยที่กลยุทธ์ด้านราคาเป็นกลยุทธ์ที่สำคัญในการแข่งขันในธุรกิจ
แม้ว่าบริษัทจะได้กำหนดนโยบายจำหน่ายผลิตภัณฑ์เฟอร์นิเจอร์ในราคาเดียวกันหมดไม่ว่าจะเป็นการขายผ่านโครงการ
ผ่านโชว์รูมทุกโชว์รูม หรือผ่านตัวแทนจำหน่ายของบริษัท
และได้กำหนดส่วนลดที่แน่นอนจากยอดซื้อในระดับต่างๆ เป็นมาตรฐาน
ภายใต้ภาวะการแข่งขันสำหรับอุตสาหกรรมเฟอร์นิเจอร์ที่รุนแรงยิ่งขึ้น
บริษัทจึงต้องมีการปรับราคาจำหน่ายผลิตภัณฑ์ให้สามารถแข่งขันกับผู้ผลิตรายอื่นๆ ในตลาดได้
โดยปัจจุบันผลิตภัณฑ์เฟอร์นิเจอร์ของบริษัทมีหลายระดับราคาโดยเจาะกลุ่มเป้าหมายทุกระดับเพื่อสนองตอบลูกค้าได้ทุกกลุ่มด้วยสินค้าคุณภาพและในราคาที่สมเหตุผล
ซึ่งได้รับการตอบรับจากลูกค้าทุกกลุ่มด้วยดีมาโดยตลอด

- กลยุทธ์การจำหน่ายและช่องทางการจำหน่าย

บริษัทยังคงเน้นทั้งการขายผ่านงานโครงการและผ่านโชว์รูม โดยปัจจุบันมีโชว์รูมทั้งสิ้น 34 แห่ง
โดยมีโชว์รูมโมเดอร์นฟอร์มชอปปิ้งแกลลอรี่ ที่สำนักงานใหญ่ในอาคารโมเดอร์นฟอร์มทาวเวอร์
ในขนาดพื้นที่ 4,800 ตร.ม. และได้เปิดโชว์รูมเฟอร์นิเจอร์ชอปปิ้ง แกลลอรี่ เพิ่มขึ้นอีก 1 แห่ง
ที่อาคารจัสมิน ถนนสุขุมวิท 23 ในเดือนสิงหาคม 2547
เพื่อเป็นศูนย์รวมเฟอร์นิเจอร์ทุกผลิตภัณฑ์ของบริษัทครบวงจรเพื่อรองรับการขยายตัวของตลาดที่โตตามการขยายตัวของธุรกิจอสังหาริมทรัพย์และมีโชว์รูมในศูนย์การค้าใหญ่ๆ
โดยการปรับผลิตภัณฑ์เฟอร์นิเจอร์ที่จำหน่ายให้เหมาะสมกับทำเลที่ตั้งแต่ละแห่ง
นอกจากนี้ยังมีการปรับปรุงโชว์รูมทุกแห่งให้มีความทันสมัยให้เข้ากับสินค้าและสร้างสีสันให้โชว์รูมมากขึ้นอยู่เสมอ

สำหรับการขายผ่านโครงการนั้น บริษัทได้เน้นการขายผ่านโครงการมากขึ้นในระยะเวลา 5 ปี
ที่ผ่านมา จึงมีอัตราการเติบโตเพิ่มขึ้นมาก โดยในปี 2547
อัตราส่วนยอดขายผ่านโครงการใกล้เคียงกับยอดขายผ่านโชว์รูม ในอัตราส่วน 55:45
โดยมีการจำหน่ายเฟอร์นิเจอร์บ้านและครัวเข้าสู่โครงการบ้านจัดสรร และคอนโด มีเนียมต่างๆ
ซึ่งใช้กลยุทธ์การขายบ้านพร้อมเฟอร์นิเจอร์ อาทิเช่นโครงการ แลนด์ แอนด์ เฮ้าส์, แสนสิริ, พลัส
พร็อพเพอร์ตี้, กฤษดานคร, โกลเด้นแลนด์, รสา พร็อพเพอร์ตี้, ดุสิต พร็อพเพอร์ตี้, ชาญอิสระ,
เอสซี แอสเซ็ท, โนเบิล ดีเวลลอปเม้นท์ เป็นต้น
ส่วนเฟอร์นิเจอร์สำนักงานยังคงจำหน่ายในกลุ่มธุรกิจเอกชน, กลุ่มราชการ สถาบันการศึกษา

โครงการอาคารสำนักงานทั้งที่เกิดขึ้นใหม่
และที่มีการปรับเปลี่ยนเฟอร์นิเจอร์สำนักงานใหม่เพื่อรองรับและให้
สอดคล้องกับความก้าวหน้าของเทคโนโลยีที่นำมาใช้ในสำนักงานโดยผ่านกลุ่มสถาปนิกและมัณฑนากร

ในปี 2547 บริษัทมีตัวแทนจำหน่ายสินค้า Dealer ในต่างจังหวัดรวม 8
แห่งเพื่อกระจายสินค้าไปสู่ผู้บริโภคในภูมิภาคต่างๆ ได้มากขึ้น

นอกจากการจัดจำหน่ายภายในประเทศแล้วบริษัทยังได้ส่งออกไปจำหน่ายยังต่างประเทศในแถบเอเชีย
เช่น ประเทศอินเดีย, บังคลาเทศ, ญี่ปุ่น, จีน และประเทศในกลุ่ม Gulf Corporation
Counsil (GCC) 6 ประเทศ ได้แก่ คูเวต, การ์ต้า, โอมาน, ซาอุดิอาระเบีย, บาเรน
และสหรัฐอาหรับ เอมิเรตส์ (UAE) โดยมีสัดส่วนการส่งออกรวมประมาณร้อยละ 5

- กลยุทธ์ด้านผลิตภัณฑ์

โดยที่ภาพลักษณ์ผลิตภัณฑ์ของบริษัทต้องเป็นผลิตภัณฑ์คุณภาพ โดดเด่นในรูปแบบที่ ทันสมัย
และประโยชน์ใช้สอย รวมทั้งวัสดุอุปกรณ์ที่แปลกใหม่ และสร้างความแตกต่างจากผลิตภัณฑ์ของคู่แข่ง
ดังนั้นในปี 2546
บริษัทจึงได้จัดตั้งศูนย์พัฒนาผลิตภัณฑ์อย่างเต็มรูปแบบเพื่อเพิ่มศักยภาพในการพัฒนาและออกแบบผลิตภัณฑ์ใหม่ๆ
ที่ทันสมัย และออกสู่ตลาดได้มากยิ่งขึ้น ในปี 2547 ได้ออกแบบผลิตภัณฑ์ใหม่ๆ
ทั้งเฟอร์นิเจอร์สำนักงาน Moflex ในรูปแบบสะท้องความเป็นผู้บริหารยุคใหม่ออกมาอย่างชัดเจน
สำหรับสินค้าในกลุ่ม Soho มีการออกรุ่นใหม่หลายรุ่น
ด้วยการพัฒนาเติมแต่งสินค้าเดิมและค้นคว้าสินค้าใหม่เพื่อครองความเป็นผู้นำของตลาดเฟอร์นิเจอร์
Smart Office Home Office

สำหรับเฟอร์นิเจอร์บ้านได้พัฒนาสินค้าใหม่ประเภท Living Room อย่างครบวงจรให้กับสินค้า
Life ส่วนสินค้า Klasse Heritage ก็ยังคงสร้างจุดเด่นด้านผลิตสินค้า ส่วนเฟอร์นิเจอร์ชุดครัว
Modernform Kitchen ได้ออกผลิตภัณฑ์ใหม่ๆ สำหรับกลุ่มลูกค้าระดับบน
และชุดสำหรับโครงการอสังหาริมทรัพย์

นอกจากนี้ในปี 2547 บริษัทยังได้ออกกลุ่มสินค้า Space Solution ทั้งระบบ Built-in และ
Walk-in closet เพื่อรองรับความต้องการทุกรูปแบบสำหรับพื้นที่ทั้งภายในบ้านและสำนักงาน

- กลยุทธ์ด้านการส่งเสริมการขาย

ในปี 2547 ด้วยสภาวะการแข่งขันในตลาดที่รุนแรงขึ้นทุกปี
บริษัทจึงยังคงให้ความสำคัญกับการส่งเสริมการขายทุกผลิตภัณฑ์อย่างต่อเนื่องผ่านสื่อต่างๆ
เพื่อจับกลุ่มลูกค้าเป้าหมายใหม่ๆ อาทิเช่น การออกบัตรส่วนลดพิเศษ บัตรกำนัลพิเศษ
การจัดโปรโมชั่นด้านสินเชื่อกับกลุ่มธนาคารต่างๆ การผ่อนชำระโดยไม่มีดอกเบี้ย ตลอดจนการจัด
Road Show เป็นต้น

3.2.2 ลักษณะของลูกค้า ลูกค้าของบริษัทแบ่งเป็น 2 ประเภทใหญ่ๆ คือ
ลูกค้าที่บริษัทขายปลีกผ่านโชว์รูมที่มีถึง 34 โชว์รูม ซึ่งคิดได้เป็นร้อยละ 45
ของตัวเลขขายของบริษัท ส่วนอีกร้อยละ 55 เป็นยอดขาย มาจากลูกค้าโครงการ
เช่นโครงการอาคารสำนักงาน คอนโดมีเนียมที่พักอาศัย โครงการบ้านเดี่ยวหรือทาวน์เฮ้าส์
และกลุ่มลูกค้าโครงการนี้ยังรวมถึงลูกค้าที่เป็นงานราชการ สถาบันการศึกษา และรัฐวิสาหกิจอีกด้วย
โดยผ่านกลุ่มสถาปนิกและมัณฑนากรหรือเจ้าของ บริษัทจึงมีฐานลูกค้าที่กว้าง
มีศักยภาพในการซื้อสินค้าต่อเนื่อง ส่งผลให้บริษัทไม่มีความเสี่ยงกับกลุ่มลูกค้าใดลูกค้าหนึ่ง
และยังสามารถทำยอดขายให้เติบโตได้อย่างสม่ำเสมอ

3.3 การจัดหาผลิตภัณฑ์

3.3.1 ลักษณะการจัดให้ได้มาซึ่งผลิตภัณฑ์

นอกจากบริษัทจะเป็นผู้ผลิตผลิตภัณฑ์เฟอร์นิเจอร์ทุกประเภท ทั้งเฟอร์นิเจอร์สำนักงาน Moflex,
SOHO เฟอร์นิเจอร์บ้าน Klasse, Life และเฟอร์นิเจอร์ครัว Modernform Kitchen
ภายใต้โรงงานผลิตของตนเอง 4 แห่งที่บางพลีและบางขุนเทียน รวมเนื้อที่ประมาณ 37 ไร่
พื้นที่ใช้สอยประมาณ 45,000 ตร.ม. บริษัทยังได้นำเข้าเฟอร์นิเจอร์ทั้งเฟอร์นิเจอร์สำนักงาน
และเฟอร์นิเจอร์บ้านจากต่างประเทศ เช่น อิตาลี, อเมริกา จีน มาเลเซีย
เพื่อเพิ่มความหลากหลาย ผสมผสานของสินค้า และเพิ่มทางเลือกให้ลูกค้าทุกระดับ
ทุกประเภทได้ครบถ้วนยิ่งขึ้น แต่ในปัจจุบันก็ยังเป็นอัตราส่วนน้อยโดยมีเพียงไม่เกินร้อยละ 10
ของยอดขายรวมในปัจจุบันนี้

3.3.2 กำลังการผลิตและปริมาณการผลิต

กำลังการผลิตต่อปีของบริษัท จำแนกตามผลิตภัณฑ์เฟอร์นิเจอร์ แต่ละประเภท ได้ดังนี้ :-

[TABLE]

3.3.3 วัตถุดิบ และผู้จำหน่ายวัตถุดิบ

วัตถุดิบที่บริษัทใช้ในการผลิตเฟอร์นิเจอร์แต่ละชนิด สามารถจำแนกออกได้ ดังนี้:-

+----------------------------+--------+----------+---------+---------+
| วัตถุดิบ                      | สัดส่วน  | แ        |         | ปริมาณ   |
|                            |        | หล่งวัตถุดิบ |         |         |
|                            | การใช้  |          |         | การสั่งซื้อ |
+----------------------------+--------+----------+---------+---------+
|                            | (      | ในประเทศ | ต่า      | (ร้อยละ) |
|                            | ร้อยละ) |          | งประเทศ |         |
+----------------------------+--------+----------+---------+---------+
| 1. ไม้แผ่นปาร์ติเคิลบอร์ด        | 15.0   | /        |         | 15.0    |
+----------------------------+--------+----------+---------+---------+
| 2. ไม้แผ่น MDF               | 2.0    | /        |         | 2.0     |
+----------------------------+--------+----------+---------+---------+
| 3. ไม้อัด                    | 1.0    | /        |         | 1.0     |
+----------------------------+--------+----------+---------+---------+
| 4. ไม้วีเนียร์                 | 3.0    | /        | /       | 3.0     |
+----------------------------+--------+----------+---------+---------+
| 5. ไม้จริง                   | 4.0    | /        | /       | 4.0     |
+----------------------------+--------+----------+---------+---------+
| 6. วัสดุเคลือบผิว              | 6.0    | /        | /       | 6.0     |
+----------------------------+--------+----------+---------+---------+
| 7. วัสดุ PVC ปิดขอบ           | 1.5    | /        | /       | 1.5     |
+----------------------------+--------+----------+---------+---------+
| 8. สี                       | 4.0    | /        |         | 4.0     |
+----------------------------+--------+----------+---------+---------+
| 9. วัสดุอุปกรณ์ต่าง ๆ (มือจับ,    | 6.5    | /        | /       | 6.5     |
| บานพับ,                     |        |          |         |         |
|                            |        |          |         |         |
| รางลิ้นชัก, กุญแจล๊อค)          |        |          |         |         |
+----------------------------+--------+----------+---------+---------+
| 10. กาว                    | 1.5    | /        | /       | 1.5     |
+----------------------------+--------+----------+---------+---------+
| 11. ฟองน้ำ                  | 7.0    | /        |         | 7.0     |
+----------------------------+--------+----------+---------+---------+
| 12. หนังแท้, หนังเทียม         | 10.0   | /        | /       | 10.0    |
+----------------------------+--------+----------+---------+---------+
| 13. ผ้าต่าง ๆ                | 10.0   | /        | /       | 10.0    |
+----------------------------+--------+----------+---------+---------+
| 14. ชิ้นส่วนเหล็ก              | 9.0    | /        | /       | 9.0     |
+----------------------------+--------+----------+---------+---------+
| 15. ชิ้นส่วนพลาสติก            | 3.0    | /        | /       | 3.0     |
+----------------------------+--------+----------+---------+---------+
| 16. ชิ้นส่วนอลูมิเนียม           | 4.0    | /        | /       | 4.0     |
+----------------------------+--------+----------+---------+---------+
| 17. กระจก                  | 5.0    | /        |         | 5.0     |
+----------------------------+--------+----------+---------+---------+
| 18. ชุดอุปกรณ์ปรับเก้าอี้         | 7.5    | /        | /       | 7.5     |
+----------------------------+--------+----------+---------+---------+

หมายเหตุ : โดยมีสัดส่วนของมูลค่าวัตถุดิบ คิดเป็นสัดส่วนวัตถุดิบในประเทศร้อยละ 80 และ
วัตถุดิบนำเข้า

จากต่างประเทศร้อยละ 20

โดยที่วัตถุดิบร้อยละ 20 ยังต้องสั่งจากต่างประเทศ เช่น วัสดุอุปกรณ์ต่างๆ ผ้าบุเฟอร์นิเจอร์
วัสดุเคลือบผิว วัสดุปิดขอบ ชุดอุปกรณ์ปรับเก้าอี้ ทั้งนี้เนื่องจากวัตถุดิบเหล่านี้
ในประเทศยังมีคุณภาพไม่ดีพอไม่ได้มาตรฐานตามที่บริษัทต้องการ
สำหรับหนังแท้ยังต้องสั่งจากต่างประเทศเพราะผู้ผลิตในประเทศผลิต น้อยลง
หันไปผลิตหนังแท้สำหรับเบาะรถยนต์ อย่างไรก็ตามไม่ว่าจะเป็นวัตถุดิบจากภายในประเทศ
หรือนำเข้าจากต่างประเทศ บริษัทก็ไม่ประสบปัญหาในการจัดหาวัตถุดิบต่างๆ แต่อย่างใด
เนื่องจากมีผู้จำหน่ายวัตถุดิบเหล่านี้จำนวนมาก ได้แก่ บจ.บางกอกโฟม, หจก.ทรวงพาณิชย์,
บจ.เคแฟล์ก, บจ.เอเซียไดคาสติ้ง, บจ.เฟอร์นิชบอร์ด, บจ.บางกอกโพลีเวลธ, หจก.
กิมเฮงหลี, บจ. เค.เจ.เอส แอนด์ ที, บจ.เอ็ม.เอ็ม โกลบอลล์ เทรด, บจ.วิลสันอาร์ต
(ปทท), บจ.เมโทรพูลทรัพย์, บจ.เรฮาว, บจ.ไทยพัฒนา แทนเนอรี่, บจ. พี เค พี
เอ็นเตอร์ไพร์ส, บจ.ที เอ็น ที สตีลเวอร์ค, บจ.แหลมทอง อัลลอยโปรดักส์, บจ.สยาม
พีเอสเอ็ม, บจ.บลูอินเตอร์เนชั่นแนล เป็นต้น

ตลอดระยะเวลาที่ผ่านมา บริษัทจึงไม่จำเป็นต้องพึ่งการสั่งซื้อวัตถุดิบจากผู้จัดจำหน่าย
รายใดรายหนึ่ง ถึงร้อยละ 30 ของยอดการสั่งซื้อรวมแต่อย่างใด
อีกทั้งไม่จำเป็นต้องจัดทำสัญญาการสั่งซื้อในระยะยาวคงมีเพียงปัญหาเรื่องการควบคุมคุณภาพของวัตถุดิบให้ได้มาตรฐาน
มากกว่าเรื่องแหล่งวัตถุดิบ

3.3.4 ผลกระทบต่อสิ่งแวดล้อมและการลดผลกระทบ

โดยที่บริษัทเป็นผู้ผลิตเฟอร์นิเจอร์สำเร็จรูป Knocked Down ซึ่งมีทั้งโต๊ะ ตู้ เตียง โซฟา เก้าอี้
ฉากกั้น ฯ ซึ่งประกอบด้วยวัตถุดิบ อันได้แก่ ไม้ สี เหล็ก ผ้า ดังนั้น
บริษัทจึงได้มีการดำเนินการเพื่อลดผลกระทบจากกระบวนการผลิต ดังนี้

เศษไม้ เป็นวัตถุดิบที่เหลือใช้จากการตัดชิ้นงาน ทางโรงงานได้มีเครื่องย่อยไม้เป็นชิ้นเล็กๆ
โดยมีโรงงานอื่นรับเศษไม้ที่ย่อยแล้ว ไปใช้ทำเป็นพลังงานในการผลิตเพื่อเป็นประโยชน์ต่อไป

  เศษวัสดุ เช่นเศษหนัง ผ้า ที่เหลือจากการผลิต รวบรวมไว้สามารถจำหน่ายได้

ฝุ่น จากการขัดชิ้นงานด้วยกระดาษทราย และการตัดชิ้นงาน ทางโรงงานได้ใช้
เครื่องดักฝุ่นแบบถุงกรองฝุ่น (Filter Bag) เศษฝุ่นที่กรองได้จะนำไปรวมกับเศษไม้ที่ได้ย่อยแล้ว
เพื่อให้ทางโรงงานอื่นรับไปใช้เป็นพลังงานในการผลิต เพื่อเป็นประโยชน์ต่อไป

กาว ใช้กาวที่ไม่มีส่วนผสมของสารระเหย เพื่อลดผลกระทบของไอระเหยจากกาว

  เศษขยะมูลฝอย เทศบาลมารับไป

ละอองสี จากการพ่นสีบนชิ้นงาน
ทางโรงงานได้กำจัดละอองสีเพื่อป้องกันไม่ให้ละอองสีมีผลกระทบต่อสิ่งแวดล้อม
โดยใช้ระบบห้องพ่นเป็นแบบดักละอองสีด้วยระบบน้ำหมุนเวียน ซึ่งเป็นไปตามมาตรฐานสากล
กากสีที่ได้จากการดักละอองสี
ได้ถูกกำจัดโดยวิธีให้หน่วยงานภายนอกที่รับกำจัดกากสีนำออกไปทำลาย

  3.4 งานที่ยังไม่ได้ส่งมอบ

บริษัทมีนโยบายขอรับมัดจำจากลูกค้าเป็นจำนวนร้อยละ 30
ของยอดจำนวนเงินของสินค้าที่ลูกค้าได้ตัดสินใจสั่งซื้อหรือสั่งจอง เพื่อให้บริษัทส่งสินค้าให้ภายหลัง
ระยะเวลาการส่งมอบสินค้าโดยเฉลี่ยอยู่ในระหว่าง 2-4 สัปดาห์

ณ 31 ธันวาคม 2547 บริษัทมีเงินมัดจำจากลูกค้าจำนวนเงินประมาณ 74 ล้านบาท
จากยอดการสั่งซื้อหรือสั่งจองสินค้ารวมประมาณ 319 ล้านบาท
ซึ่งเป็นงานที่ยังไม่ได้ส่งมอบให้กับลูกค้า

ธุรกิจวัสดุหีบห่อ (ดำเนินการโดย บริษัท พลาสติค และหีบห่อไทย จำกัด (มหาชน) (ทีพีพี))

3.1 ลักษณะของผลิตภัณฑ์

ทีพีพีรับจ้างผลิตบรรจุภัณฑ์พลาสติกประเภทขวดและฝา และชิ้นส่วนพลาสติกในรูปแบบต่างๆ
ตามรูปแบบความต้องการใช้งานของลูกค้าในแต่ละอุตสาหกรรม
ซึ่งส่วนใหญ่เป็นสินค้าที่ใช้แล้วสิ้นเปลือง (Disposable)
ปัจจุบันทีพีพีได้แบ่งสายการผลิตตามอุตสาหกรรมประเภทต่างๆ ดังนี้
อุตสาหกรรมอาหารและเครื่องดื่ม, เครื่องสำอาง และเวชภัณฑ์, น้ำยาทำความสะอาด,
เฟอร์นิเจอร์ และอุปกรณ์เครื่องมือต่างๆ ซึ่งการผลิตสินค้าของทีพีพีจะมาจากกระบวนการผลิตหลัก 2
ประเภทได้แก่ กระบวนการผลิตแบบฉีด (Injection Molding)
ซึ่งสามารถผลิตผลิตภัณฑ์พลาสติกได้หลากหลายรูปแบบตามความต้องการของลูกค้า อาทิ ฝาขวด
ชิ้นส่วนเฟอร์นิเจอร์ ชิ้นส่วนอุปกรณ์เครื่องมือต่างๆ และกระบวนการผลิตแบบเป่า (Blow
Molding) ซึ่งได้แก่ บรรจุภัณฑ์พลาสติกประเภทขวดและแกลลอนในรูปทรงต่างๆ
โดยในปัจจุบันทีพีพีสามารถผลิตบรรจุภัณฑ์ประเภทขวดและแกลลอนในขนาดต่างๆ
ได้ตามความต้องการของลูกค้าตั้งแต่ขนาดความจุ 60 ซีซี ไปจนถึงขนาดความจุ 5,000 ซีซี

3.2 การตลาดและภาวะการแข่งขัน

3.2.1 ภาวะการแข่งขัน
สำหรับผลิตภัณฑ์บรรจุภัณฑ์พลาสติกถือได้ว่ามีการแข่งขันที่สูงเนื่องจากเป็นอุตสาหกรรมที่มีการเติบโตอย่างต่อเนื่อง
มีผู้ผลิตอยู่มากรายและเทคโนโลยีที่ใช้ในการผลิตที่ไม่ซับซ้อนมากนัก
อย่างไรก็ตามมาตรฐานของสินค้าและความน่าเชื่อถือของผู้ผลิตถือเป็นปัจจัยสำคัญต่อลูกค้าเช่นกัน
เนื่องจากปัจจุบันบรรจุภัณฑ์ถือเป็นส่วนประกอบที่สำคัญของสินค้า
ดังนั้นผู้ผลิตสินค้าจึงต้องการบรรจุภัณฑ์ที่มีมาตรฐานและได้คุณภาพ
โดยเฉพาะผลิตภัณฑ์ด้านอาหารและเครื่องดื่มที่ถือความสะอาดของบรรจุภัณฑ์เป็นสิ่งสำคัญ
ซึ่งหากลูกค้าเชื่อมั่นในผู้ผลิตรายใดแล้วมักจะไม่เปลี่ยนผู้ผลิตบรรจุภัณฑ์
ดังนั้นการที่ทีพีพีสามารถรักษามาตรฐานคุณภาพสินค้าและความสัมพันธ์อันดีกับลูกค้ารวมถึงการจัดส่งสินค้าตามเวลาที่กำหนด
และการดูแลลูกค้าหลังการขายจึงถือเป็นจุดแข็งในการประกอบธุรกิจของทีพีพี
ซึ่งที่ผ่านมาทีพีพีตระหนักถึงปัจจัยดังกล่าวและดำเนินธุรกิจตามนโยบายและปรัชญาของทีพีพีอย่างสม่ำเสมอ
ทำให้ทีพีพีได้รับความไว้วางใจจากลูกค้ามาโดยตลอดส่งผลให้ทีพีพีสามารถทำธุรกิจกับลูกค้าลูกค้าแต่ละรายเป็นระยะยาวนานและได้รับการยอมรับจากลู_กค้ากลุ่มต่างๆ

- กลยุทธ์ทางด้านการรักษาคุณภาพผลิตภัณฑ์

ทีพีพีได้คำนึงถึงการรักษามาตรฐานทางด้านคุณภาพผลิตภัณฑ์เป็นสำคัญ
โดยจัดให้มีระบบการตรวจสอบคุณภาพสินค้าอย่างสม่ำเสมอ
โดยมีฝ่ายงานเพื่อทำหน้าที่ตรวจสอบคุณภาพสินค้าโดยเฉพาะ (Quality Control)
เพื่อทำการตรวจสอบคุณภาพผลิตภัณฑ์ตั้งแต่ขั้นตอนเริ่มการผลิตจนถึงขั้นตอนก่อนส่งมอบแก่ลูกค้า
นอกจากนี้ทีพีพียังได้รับการรับรองระบบการบริหารงานคุณภาพตามมาตรฐานอุตสาหกรรม (ISO
9001: 2000) จาก AJA (Anglo Japanese American Registrars)
ส่งผลให้ทีพีพีมีอัตราการผลิตสินค้าด้อยคุณภาพที่ต่ำ
และสามารถสร้างความไว้วางใจและความน่าเชื่อถือจากลูกค้าทั้งในและต่างประเทศ

นอกจากนี้ทีพีพียังได้ยึดหลัก 5 M ได้แก่บุคลากร, เครื่องจักร, โมลล์, วัตถุดิบ และการ จัดการ
ซึ่งถือว่าเป็นกุญแจสำคัญในการดำเนินงานเพื่อให้สินค้าและบริการของทีพีพีเป็นผลงานที่ได้มาตรฐานและมีศักยภาพสูงสุดตามนโยบายคุณภาพของทีพีพี
คือ “เราจะมุ่งมั่นผลิตผลิตภัณฑ์พลาสติกที่มีคุณภาพเพื่อลูกค้าของเรา”

- กลยุทธ์ทางด้านการให้บริการ

ทีพีพีได้จัดให้มีการบริการที่รวดเร็วโดยจัดส่งสินค้าตรงต่อเวลาและความต้องการของลูกค้าซึ่งทีพีพีได้มีการวางแผนที่มีประสิทธิภาพทั้งด้านการผลิตและการจัดส่ง
โดยการสอบถามปริมาณความต้องการสินค้าของ ลูกค้าล่วงหน้าเป็นระยะเวลาอย่างน้อย 3
เดือนเพื่อวางแผนการผลิตให้มีสินค้าเพียงพอและทันต่อความต้องการของลูกค้า (Three Months
Forecast Requirement) รวมถึงการวางแผนในการจัดส่งสินค้า
นอกจากนี้การบริการของทีพีพียังรวมถึงการให้คำปรึกษาและคำแนะนำต่างๆแก่ลูกค้าตั้งแต่การออกแบบผลิตภัณฑ์และการเลือกวัตถุดิบ
การบริการหลังการขายแก่ลูกค้าในกรณีที่เกิดมีสินค้าด้อยคุณภาพ
หรือเกิดความผิดพลาดไม่ตรงตามความต้องการของลูกค้าเพื่อสร้างความพึงพอใจให้กับลูกค้าและเสริมสร้างความสัมพันธ์ที่_ดีในระยะยาว

- กลยุทธ์ทางด้านราคา

ทีพีพีไม่มีนโยบายในการแข่งขันทางด้านราคา
เนื่องจากทีพีพีมีเป้าหมายเพื่อมุ่งเน้นการผลิตบรรจุภัณฑ์พลาสติกที่มีคุณภาพและได้มาตรฐานเพื่อใช้ในอุตสาหกรรมและธุรกิจของลูกค้าเป็นสำคัญ
อย่างไรก็ตามทีพีพีมีนโยบายในการกำหนดราคาให้มีความเป็นธรรมและเหมาะสมกับสินค้าเพื่อรักษาความสัมพันธ์อันดีในระยะยาว
นอกจากนี้เพื่อเป็นการลดความเสี่ยงจากการผันผวนของราคาวัตถุดิบ
ทีพีพีได้ดำเนินการในการทำข้อตกลงกับ
ลูกค้าในเรื่องการปรับราคาสินค้าได้หากมีการเปลี่ยนแปลงราคาวัตถุดิบเกินกว่ามูลค่าตามที่ได้ตกลงกัน

- กลยุทธ์ทางด้านการตลาดและประชาสัมพันธ์

ทีพีพีมีนโยบายด้านการตลาดโดยการรักษาฐานลูกค้าเดิมให้คงอยู่กับทีพีพี
และพยายามขยายส่วนแบ่งทางการตลาดเพื่อเพิ่มฐานลูกค้า โดยทีมงานของทีพีพี
กำหนดนโยบายทางการตลาดโดยคำนึงถึงความสัมพันธ์อันดีกับลูกค้าในระยะยาวเป็นสำคัญ
ทั้งนี้ได้มีแผนในการดูแลความต้องการของลูกค้าในด้านต่างๆ เพื่อบริหารความสัมพันธ์อันดีต่อลูกค้า
(Customer Relationship Management: CRM) อาทิ
การสอบถามความพอใจในคุณภาพสินค้ารวมถึงความต้องการใหม่ๆ
ถึงแม้ว่าทีพีพีเชื่อว่าคุณภาพสินค้าคือกุญแจสำคัญในความสำเร็จและการไว้วางใจจากลูกค้า
ทีพีพีได้ตระหนักดีถึงความสำคัญของการโฆษณาและประชาสัมพันธ์ทีพีพี
เพื่อเป็นการส่งเสริมชื่อเสียงของทีพีพีให้เป็นที่รู้จักและเป็นที่ยอมรับ (Company Awareness)
ในธุรกิจประเภทนี้

ทีพีพีมีนโยบายการการประชาสัมพันธ์ผ่านวิธีการต่างๆ
เพื่อเข้าถึงกลุ่มลูกค้าเป้าหมายให้มีประสิทธิภาพมากขึ้น ได้แก่
การให้ข้อมูลผลิตภัณฑ์ทีพีพีแก่ลูกค้าและกลุ่มลูกค้าเป้าหมายโดยส่งผ่านไปรษณีย์ (Direct mail),
การเข้าพบกลุ่มลูกค้าเป้าหมายโดยตรง (Walk-In), การประชาสัมพันธ์ทีพีพีผ่านงานแสดงสินค้า
หรือนิทรรศการต่างๆ (Trade Fair and Exhibition) ที่เกี่ยวเนื่องกับธุรกิจของทีพีพี,
การโฆษณาผ่านสื่อสิ่งพิมพ์ เช่น นิตยสารพลาสติก นิตยสารบรรจุภัณฑ์ และ ผ่าน Web site
ของทีพีพี

3.2.2 ลักษณะของลูกค้า กลุ่มลูกค้าของทีพีพี ได้แก่ ผู้ผลิตสินค้าซึ่งเป็นบริษัทต่างๆ
ทั้งในประเทศและต่างประเทศที่ต้องการบรรจุภัณฑ์ที่มีคุณภาพได้มาตรฐานโดยเฉพาะมาตรฐานในเรื่องของความสะอาดของบรรจุภัณฑ์
โดยปัจจุบันสามารถแบ่งกลุ่มลูกค้า เป้าหมายตามอุตสาหกรรมหลักดังนี้

-   บรรจุภัณฑ์อุตสาหกรรมอาหารและเครื่องดื่ม

-   ผลิตภัณฑ์พลาสติกสำหรับเครื่องสำอาง และเวชภัณฑ์

-   บรรจุภัณฑ์น้ำยาทำความสะอาด

-   ส่วนประกอบของเครื่องมือ เครื่องใช้ และเฟอร์นิเจอร์

3.2.3 การจำหน่ายและช่องทางการจำหน่าย

ทีพีพีมีฝ่ายขายและฝ่ายการตลาดของทีพีพี ทำหน้าที่ในการติดต่อเพื่อนำเสนอสินค้าของทาง ทีพีพี
สำหรับการขายจะมีการแบ่งเป็นฝ่ายนำเสนอ (Sale Technique) และฝ่ายควบคุมดูแล (Sale
Administration)
ซึ่งฝ่ายนำเสนอสินค้าจะเป็นทีมที่ออกไปพบลูกค้าหรือลูกค้าที่ติดต่อเข้ามาเองเพื่อนำเสนอสินค้าและบริการของทีพีพี
หรือการนำเสนอต่อกลุ่มเป้าหมายที่ทีพีพีมองว่าอาจจะเป็นลูกค้าของทีพีพีในอนาคต
สำหรับฝ่ายบริหารการขายมีหน้าที่คอยดูแลความต้องการของลูกค้าและดูแลความเรียบร้อยต่างๆ เช่น
การสั่งสินค้าเพิ่มเติมหรือสินค้าที่จัดส่งไปมีข้อบกพร่อง เป็นต้น

3.3 การจัดหาผลิตภัณฑ์

3.3.1 ลักษณะการจัดให้ได้มาซึ่งผลิตภัณฑ์

ในส่วนของวัตถุดิบนั้นจะมีความหลากหลายขึ้นอยู่กับความต้องการของลูกค้าโดยลูกค้าจะเป็นคนกำหนดชนิดของวัตถุดิบให้กับทีพีพี
วัตถุดิบหลักในการผลิตแบ่งออกเป็น 2 ประเภทหลัก คือ เม็ดพลาสติกประเภทต่างๆ
ที่ทีพีพีใช้อยู่ในปัจจุบัน อาทิเช่น PP PE HDPE PS ABS PVC
และเม็ดสีผสมพลาสติกโดยทีพีพีได้ทำการสั่งซื้อวัตถุดิบในการผลิตจากผู้ผลิตและจำหน่ายภายในประเทศจำนวนหลายราย

3.3.2 กำลังการผลิตและปริมาณการผลิต

ปัจจุบันทีพีพีมีโรงงานที่ใช้ในการผลิตจำนวน 1 โรงงานบนพื้นที่ประมาณ 13,000 ตร.ม.
ตั้งอยู่เลขที่ 68/46 หมู่ 8 ถนนบางขุนเทียนชายทะเล แขวงท่าข้าม เขตบางขุนเทียน กรุงเทพ ณ
วันที่ 31 ธันวาคม 2547
ทีพีพีมีเครื่องจักรที่ใช้ในการผลิตและกำลังการผลิตในแต่ละสายการผลิตดังนี้

  ----------------- --------------- -------------------- --------------------
  สายการผลิต         จำนวนเครื่อง      ปริมาณการผลิตสูงสุด (ตัน) ร้อยละของกำลังการผลิต

  สายการผลิตแบบฉีด    67              2,700                85

  สายการผลิตแบบเป่า   35              4,800                55
  ----------------- --------------- -------------------- --------------------

โดยปัจจุบันทีพีพีดำเนินการผลิตสัปดาห์ละ 7 วันๆ ละ 24
ชั่วโมงซึ่งคิดเป็นอัตราการใช้กำลังการผลิตทั้งสิ้นร้อยละ 90 ของกำลังการผลิตทั้งหมด

3.3.3 ผลกระทบต่อสิ่งแวดล้อมและการลดผลกระทบของบริษัท

ไม่มี